ГОДИШНА ПРОГРАМА

ЗА ДЕЙНОСТТА НА НЧ „СЪЕДИНЕНИЕ-МИХАЛЦИ-1870“ ЗА 2024 г.

Настоящата програма за развитие на читалищната дейност в село Михалци се създава в изпълнение на чл. 26а, ал. 1 от ЗНЧ. Изготвена е от Лилия Дончева и приета от Читалищното настоятелство с Протокол №9/08.11.2023 г.

НЧ „Съединение-Михалци-1870“ е вписано в регистъра на юридическите лица с нестопанска цел във ВЕЛИКОТЪРНОВСКИ ОКРЪЖЕН СЪД под №1272/1997 г. Вписано е и в регистъра на народните читалища под № 1030 и в търговския регистър и регистъра на ЮЛНЦ с Изх. №20201008130136 от 08.10.2020 г.

СТРАТЕГИЧЕСКИ АНАЛИЗ

Нашето читалище е едно от най- старите в Община Павликени и единственото в село Михалци. След създаването си, то започва да играе важна роля в живота на михалчани. Важен е приносът му в борбата за свобода, обогатяването на библиотеката още от създаването и. В читалището се ражда и обсъжда идеята за създаване на кооперация през 1905 г. и още много други неща, за които ще ни трябва много време, за да се опишат.

Слаби страни:

-Застаряващо население и висока емиграция.

-Морално остаряла сграда и техническа изостаналост.

-Недостатъчен персонал и доброволци.

-Недостатъчно средства.

Силни страни:

-Надежден партньор. Възможност за взаимодействие с други читалища, с бизнеса и с местната администрация.

-Разнообразен и наситен културен календар.

-Възможност за задоволяване на културните потребности на населението.

-Опит в опазването и популяризирането на културно-историческото наследство.

ОСНОВНИ ПРИОРИТЕТИ

Основните приоритети в програмата са ориентирани към развитието и обогатяването на културния живот в село Михалци и задоволяването на потребностите на жителите чрез:

-Запазване на обичаите и традициите на българския народ.

-Организиране на клубове, празненства и чествания на бележити дати.

-Развитие и подпомагане на любителското творчество.

-Разширяване на знанията на жителите на селото и приобщаването им към ценностите на науката, изкуството и културата.

-Осигуряване на достъп до информация.

ОСНОВНИ ДЕЙНОСТИ ЗА ПОСТИГАНЕ НА ПРИОРИТЕТИТЕ:

-Събиране и разпространяване на информация за родния край-присъствено и онлайн.

-Организиране на различни клубове по любителско творчество и работа с подрастващи и самодейни групи.

-Участия в общински, републикански и международни културни събития с цел културен обмен и сътрудничество- присъствено и онлайн.

-Организиране на обществени мероприятия и празници-присъствено и онлайн.

-Поддържане на библиотеката и читалнята.

-Обогатяване и поддържане на обществена колекция.

-Сътрудничество с местни организации.

-Подобряване на материалната база.

БИБЛИОТЕЧНА ДЕЙНОСТ

Библиотечната дейност е една от основните функции на читалището. В библиотеката се събират, обработват, съхраняват и предоставят за обществено ползване печатни произведения.

Библиотеката при НЧ „Съединение-Михалци-1870“ е вписана в регистъра на обществените библиотека под № 1698.

Основните задачи и усилия са насочени към:

-Попълване и обогатяване на библиотечния фонд.

Библиотеката кандидатства с проект по програма на МК „Българските библиотеки- съвременни центрове за четене и информираност“ и тази година за четвърти пореден път имаме одобрен проект.

-Изготвяне на витрини, онлайн информация за личности и събития.

-Принтиране, сканиране, оформяне на документи, справка за учащи при подготовка на теми, доклади и реферати. Проверка на сметки и фактури по електронен път. Помощ при попълване на документи при кандидатстване за работа, за социални помощи и др.

-Помощ при пазаруване и плащане на сметки на възрастните хора.

Към 01.11.2023 г. библиотеката разполага с 11037 бр. книги.

Постъпилите книги през тази година са общо 112 бр., като:

-93 бр. са по програма на МК

19 бр. от дарения.

Читатели-23 бр.

КУЛТУРНО-ПРОСВЕТНА ДЕЙНОСТ

Читалището ежегодно организира изяви по различни поводи, чествания, годишнини от местен и национален характер. За реализирането на инициативите се търси и намира подкрепа от Кметство село Михалци и Клуб на пенсионера село Михалци, с които се работи на добро ниво.

За идната 2024 г. ръководството на читалището е предвидило да се отвори клуб по интереси за децата от село Михалци. За целта в помещението предвидено за клуб ще са необходими ремонти и обзавеждане, за да стане приятно и приветливо място.

КАЛЕНДАР НА МЕРОПРИЯТИЯТА ЗА 2024 г.

|  |  |  |  |  |
| --- | --- | --- | --- | --- |
| № | Дата | Място | Събитие | Организатори |
| 1. | 06.01.2024 г. | Читалище | 176 г. от рождението на Христо Ботев | НЧ „Съединение-Михалци-1870“ |
| 2. | 21.01.2024 г. | Читалище | Ден на родилната помощ | НЧ „Съединение-Михалци-1870“ |
| 3. | 19.02.2024 г. | Читалище | 151 години от Обесването на Васил Левски | НЧ „Съединение-Михалци-1870“ |
| 4. | 23.02.2024 г. | Читалище | Работилница за мартеници | НЧ „Съединение-Михалци-1870“ |
| 5. | 01.03.2024 г. | Читалище | Ден на самодееца и Ден на мартеницата | НЧ „Съединение-Михалци-1870“ |
| 6. | 03.03.2024 г. | Пред паметника на загиналите във войните | 146 години от Освобождението на България от турско робство.  Национален празник на Република България. | Кметство село Михалци и НЧ „Съединение-Михалци-1870“ |
| 7. | 08.03.2024 г. | Читалище | Международен ден на жената | НЧ „Съединение-Михалци-1870“ |
| 8. | март | Читалище | Отчетно събрание | НЧ „Съединение-Михалци-1870“ |
| 9. | 02.04.2024 г. | Читалище | Международен ден на детската книга. Втори национален конкурс „Моята любима детска книга“. | НЧ „Съединение-Михалци-1870“ |
| 10. | 03.05.2024 г. | Читалище | Великденска изложба | НЧ „Съединение-Михалци-1870“ |
| 11. | 11.05.2024 г. | Пред паметника на загиналите във войните | Годишнина от Априлското въстание | Кметство село Михалци и НЧ „Съединение-Михалци-1870“ |
| 12. | 24.05.2024 г. | Читалище | Ден на светите братя Кирил и Методий, на българската азбука, просвета и култура и на славянската книжовност. Празник на читалището. | НЧ „Съединение-Михалци-1870“ |
| 13. | 01.06.2024 г. | Читалище | Международен ден на детето. | НЧ „Съединение-Михалци-1870“ |
| 14. | 02.06.2024 г. | Пред паметника на загиналите във войните. | Ден на Ботев и загиналите за свободата и независимостта на България. | НЧ „Съединение-Михалци-1870“ |
| 15. | 06.06.2024 г. | Читалище | 147 години от освобождението на село Михалци от турско робство. Изложба „Създаване и дейност на ТРК в с. Михалци“ | НЧ „Съединение-Михалци-1870“ |
| 16. | Юни-септември | Читалище | Хоротеки | НЧ „Съединение-Михалци-1870“ |
| 17. | Август | Читалище | Забавно лято-занимания с деца. | НЧ „Съединение-Михалци-1870“ |
| 18. | септември | Читалище | Първи фестивал „Ябълков цвят“ | НЧ „Съединение-Михалци-1870“ |
| 19. | 01.11.2024 г. | Читалище | Ден на Народните будители | НЧ „Съединение-Михалци-1870“ |
| 20. | декември | Читалище | Коледна работилница | НЧ „Съдинение-Михалци-1870“ |

СГРАДЕН ФОНД И СЪСТОЯНИЕ:

Общата площ на читалището е 922 кв. м. В сградата има голям салон-500 места ,който е затворен, защото се нуждае от ремонт и малък салон-100 места. Има също две гримьорни, музикална стая, офис помещения, читалня, библиотека, складови помещения, коридори, мазета и две крила, като в едното е разположена обществената колекция, която бе открита на 06.07.2022 г.

Към момента най-лошо е състоянието на покрива . На 28.10.2021 г. работна група от Община Павликени извърши оглед и установи, че за ремонт на покрива са нужни 37 133.68 лв. с ДДС. Читалището не разполага с тази сума и затова на 01.03.2022 г. Читалищното настоятелство обяви дарителска кампания за събиране на средства за ремонт. От теча на покрива най-засегната е библиотеката. При по-силен дъжд по пода в библиотеката се образуват локви, а от влагата се развалят книгите.

Като цяло сградата се нуждае от основен ремонт, за да може да се провеждат и протичат нормално културните мероприятия.

***ХУДОЖЕСТВЕНО ТВОРЧЕСКА ДЕЙНОСТ:***

*ФГ „Млади сърца“ продължава своята дейност и активно участие в местни празници .През тази година към групата се присъединиха двама нови членове . Своята дейност продължава и клуба по народни танци, които и това лято организира и проведе няколко хоротеки.*

*ЧОВЕШКИ РЕСУРКИ:*

***1 бр. щатен персонал със средно специално образование. Изкаран курс за библиотекар и изкаран курс към СТОПАНСКА АКАДЕМИЯ „Д. А. Ценов“-Свищов и придобити компетенции по „Организация и управление на читалищната дейност“.***

***РАБОТА ПО ПРОЕКТИ***

***Читалището кандидатства по програма „Любителско изкуство 23“ към НФК, с проект „Непознатото културно-историческо наследство на Павликенския край“. В момента проекта е на етап разглеждане. Отговорник по проекта е г-жа Диана Митева.***

***Бюджет***

***Бюджета на читалището е много малък и покрива основно разходите за заплати, осигуровки и режийни разходи.***

***За мероприятията по културния календар почти не остават средства. За някои от мероприятията по културен календар община Павликени помага с допълнително финансиране, а другите се провеждат с минимални средства и с много фантазия. Певческата група дори сама финансира своите участия по фестивали.***

***От голяма помощ за бюджета на читалището би било получаването на рента от нивите, с които е оземлено читалището. Но тъй като са необработваеми, не представляват интерес за арендаторите. И това е едно от основните предизвикателства пред които е поставено ръководството на читалището. Трябва да се намери начин да се обработват тези ниви и да се получават средства от тях.***

ИНДИКАТОРИ ЗА ОЦЕНКА НА ИЗПЪЛНЕНИЕТО НА ЦЕЛИТЕ И ПРИОРИТЕТИТЕ

1.Брой регистрирани членове и събран членски внос. Увеличават ли се или не? Защо?

2.Брой посетители на представените от читалището услуги. Има ли интерес и трябва ли да се въведат нови, които да съответстват на търсенето.

3.Брой читатели и осигурени нови книги. Увеличават ли се читателите? Имат ли интерес към новите книги и как да се привлекат още?

4.Брой и качество на проведените празненства.

5.Кандидатстване по проекти и спечелени такива?

6.Проведени събрания-общи и на читалищното настоятелство. Изпълняват ли се решенията взети на тях?

7.Награди от участия в конкурси, фестивали и празници.

8.Брой участия в местни, регионални, национални и международни изяви и конкурси.

9.Брой на проведени съвместни мероприятия с други организации.

Изпълнението на Програмата ще даде възможност за реализация на набелязаните цели, задачите и основните дейности. Успешното им изпълнение ще спомогне за опазването и съхранението на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения, да се запознаят с миналото на родния край, подпомагането и развитието на любителското художествено творчество. Ще стимулира младите талантливи хора. Уреждането и поддържането на библиотечните колекции ще подпомогне образователния процес в получаване на нови знания. Реализирането на инициативи ще допринесе за обогатяване на културния живот . Усвояването на знания за новите информационни технологии ще отвори вратата към необятното глобално пространство.

Изготвил:

Лилия Дончева